CELEX: 62009CA0521
Language: el
Date: 2011-09-29 00:00:00
Title: Υπόθεση C-521/09 P: Απόφαση του Δικαστηρίου (δεύτερο τμήμα) της 29ης Σεπτεμβρίου 2011 — Elf Aquitaine SA κατά Ευρωπαϊκής Επιτροπής (Αίτηση αναιρέσεως — Συμπράξεις — Άρθρα 81 ΕΚ και 53 της συμφωνίας ΕΟΧ — Αγορά του μονοχλωρικού οξέος — Κανόνες σχετικά με τον καταλογισμό των αντι-ανταγωνιστικών πρακτικών θυγατρικής στη μητρική της εταιρία — Τεκμήριο πραγματικής ασκήσεως αποφασιστικής επιρροής — Δικαιώματα άμυνας — Υποχρέωση αιτιολογήσεως)

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/2
            
         Απόφαση του Δικαστηρίου (δεύτερο τμήμα) της 29ης Σεπτεμβρίου 2011 — Elf Aquitaine SA κατά Ευρωπαϊκής Επιτροπής
   (Υπόθεση C-521/09 P) (1)
   
   (Αίτηση αναιρέσεως - Συμπράξεις - Άρθρα 81 ΕΚ και 53 της συμφωνίας ΕΟΧ - Αγορά του μονοχλωρικού οξέος - Κανόνες σχετικά με τον καταλογισμό των αντι-ανταγωνιστικών πρακτικών θυγατρικής στη μητρική της εταιρία - Τεκμήριο πραγματικής ασκήσεως αποφασιστικής επιρροής - Δικαιώματα άμυνας - Υποχρέωση αιτιολογήσεως)
   2011/C 340/03
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Elf Aquitaine SA (εκπρόσωποι: E. Morgan de Rivery, S. Thibault-Liger και E. Lagathu, avocats)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: A. Bouquet και F. Castillo de la Torre, agents)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (έβδομο τμήμα) της 30ής Σεπτεμβρίου 2009, T-174/05, Elf Aquitaine κατά Επιτροπής, με την οποία το Πρωτοδικείο απέρριψε την προσφυγή της αναιρεσείουσας με την οποία αυτή ζητούσε ακύρωση της αποφάσεως C(2004) 4876 τελικό της Επιτροπής, της 19ης Ιανουαρίου 2005, σχετικά με διαδικασία εφαρμογής των άρθρων 81 και 53 της Συμφωνίας ΕΟΧ σε σύμπραξη στην αγορά μονοχλωρικού οξέος και, επικουρικώς, ακύρωση ή μείωση του ύψους του προστίμου που της επιβλήθηκε — Παραβίαση των αρχών του τεκμηρίου αθωότητας και της εξατομικεύσεως των ποινών καθώς και των κανόνων για τον καταλογισμό των αντίθετων με τον ανταγωνισμό πρακτικών της θυγατρικής εταιρείας στη μητρική της — Προσβολή των δικαιωμάτων άμυνας και της υποχρεώσεως αιτιολογήσεως
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων, της 30ής Σεπτεμβρίου 2009, Elf Aquitaine κατά Επιτροπής (T-174/05).
            
         
               2)
            
            
               Ακυρώνει την απόφαση C(2004) 4876 τελικό της Επιτροπής, της 19ης Ιανουαρίου 2005, σχετικά με τη διαδικασία εφαρμογής του άρθρου 81 [ΕΚ] και του άρθρου 53 της συμφωνίας για τον ΕΟΧ (υπόθεση COMP/E-1/37.773 — AMCA), καθόσον καταλογίζει στην Elf Aquitaine SA την επίμαχη παράβαση και της επιβάλλει πρόστιμο.
            
         
               3)
            
            
               Η Elf Aquitaine SA και η Ευρωπαϊκή Επιτροπή φέρουν έκαστη τα σχετικά με την υπό κρίση αίτηση αναιρέσεως δικαστικά έξοδά τους.
            
         
               4)
            
            
               Καταδικάζει την Ευρωπαϊκή Επιτροπή στα δικαστικά έξοδα της πρωτόδικης διαδικασίας.
            
         
      (1)  ΕΕ C 37, της 13.02.2010.